Na temelju članka 84. Zakona o gospodarenju otpadom („Narodne novine“ 84/21) i članka 27. Statuta Općine Slavonski Šamac („Službeni vjesnik Brodsko-posavske županije br. 10/21) Općinsko vijeće Općine Slavonski Šamac na svojoj 4. sjednici održanoj 16. prosinca 2021. godine donosi

**ODLUKU O DAVANJU MOBILNOG RECIKLAŽNOG DVORIŠTA NA UPRAVLJANJE I GOSPODARENJE**

**Članak 1.**

Ovom Odlukom Općina Slavonski Šamac daje mobilno reciklažno dvorište TIP TW 1 na upravljanje i gospodarenje trgovačkom društvu „JAKOB BECKER“ d.o.o., iz Gornje Vrbe, Vrbska ulica br. 16; OIB: 61584237142, (dalje: upravitelj), bez naknade, a radi obavljanja djelatnosti gospodarenja otpadom.

**Članak 2.**

Upravitelj je dužan osigurati rad mobilnog reciklažnog dvorišta i podnositi izvješća Općini Slavonski Šamac sukladno odredbama Zakona o gospodarenju otpadom i drugih provedbenih propisa te prema istome postupati s pažnjom dobrog gospodarstvenika.

**Članak 3.**

Daje se suglasnost Općinskom načelniku Općine Slavonski Šamac da s upraviteljem sklopiti odgovarajući ugovor kojim će se urediti i pobliže regulirati međusobna prava i obveze iz predmetnog odnosa.

**Članak 4.**

Ova Odluka stupa na snagu osmog dana od dana objave u „Službenom vjesniku Brodsko-posavske županije“.

**OPĆINSKO VIJEĆE**

**OPĆINE SLAVONSKI ŠAMAC**

KLASA:351-01/20-01/5
URBROJ: 2178/09-02-21-35

U Slavonskom Šamcu, 16. prosinca 2021. godine

 **PREDSJEDNICA**

 **OPĆINSKOG VIJEĆA**
 Ivana Ević, dipl. iur.